ועדת המשנה לעניין שנת שמיטה, כנסת 17, פרוטוקול מספר 6, 2007-11-13 14:15

ראובן ריבלין: אני פותח את ישיבת הוועדה ואני נועל אותה ל-5 דקות על מנת שאנשים נוספים יוכלו להגיע.

ראובן ריבלין: ( מפסיק את הישיבה בשעה 14:20) (מחדש את הישיבה בשעה 14:22)

ראובן ריבלין: אני מחדש את הישיבה.

ראובן ריבלין: ברשות השר ועל דעת כל מורי ורבותי, הייתי מציע שנשמע סקירה ממשרד החקלאות.

ראובן ריבלין: ראשית, נשאל את השר.

יצחק כהן: האנשים פה עושים עבודת קודש.

יצחק כהן: זו הזדמנות לברך אתכם על עבודה נפלאה.

יצחק כהן: אפרים, ישר כוח גדול.

יצחק כהן: הפרסומים יצאו והציבור צריך להגיב.

יצחק כהן: התאריך האחרון לדיווח הוא 23 בנובמבר.

יעקב ליצמן: על מה יצאו פרסומים?

יעקב ליצמן: אני קורא כל יום את העיתון.

צבי אלון: צהרים טובים.

צבי אלון: אנחנו באמת חזרנו לעבודה מלאה אחרי כל מיני עיכובים שהיו לנו.

צבי אלון: אנחנו כמובן עובדים לפי הסעיפים שהקצתה הממשלה, התקציב שאומר 3 מיליון וועדת המשנה סרקה אותם.

ניסן סלומינסקי: חלק מהכספים יצאו?

צבי אלון: לא, כי הוועדה עכבה.

ניסן סלומינסקי: זה עדין לא אושר.

ראובן ריבלין: סליחה, תנו לו לומר את דבריו ואתן לכל אחד מכם לשאול את השאלות המתאימות והראויות.

צבי אלון: גם כאשר היה עיכוב בהקצאת הכספים, המשכנו את העבודה כפי שהצגנו בפניכם את הנהלים של כל אחד מהסעיפים.

צבי אלון: לגבי אוצרות בית דין: קיבלנו את ההודעות ואתן לחברי הכנסת את הפניות של כל אחד.

צבי אלון: יש פה 5 פניות.

יצחק כהן: הערה לפרוטוקול: נושא של אוצר בית דין, רשת ביטחון לשיווק על פי ההלכה, יש דברים מוגדרים מה זה אוצר בית דין ומה זה בית דין.

יצחק כהן: אני מודיע לפרוטוקול שלא נקבל שום פיקציה, לא נקבל שום קומבינה לגבי מה שנקרא בית דין.

יצחק כהן: בית דין זה בית דין כמשמעו.

ניסן סלומינסקי: מאחר ואני לא בסוד הענין, אנא תסביר.

יצחק כהן: אני אסביר: רשת ביטחון לגבי באה לכסות את החקלאי בפער שייווצר לו בין תוצאות הבחירה בגלל שהוא עשה בית דין לבין ה... בפועל.

יצחק כהן: לא נקבל פה פיקציה של אוצר בית דין, שמישהו יעשה משהו וירטואלי באלפי מקומות, זה לא יהיה.

יצחק כהן: בית דין זה קודם כל שגדולי ישראל יגידו שזה בית דין, לפחות שני הרבנים הראשיים יחתמו על זה שזה בית דין וכן, שתוצאת המכירה מצריכה את רשת הביטחון, היא התוצאה בפועל שלשמה ניתנה הסובסידיה הממשלתית.

ראובן ריבלין: כבוד השר, אני מכבד אותך ואת כבודך ולא היה עולה על דעתי שקיימת אפשרות שיש איזו שהיא הגדרה שונה לבית דין.

ראובן ריבלין: לא יכול להיות מצב כזה.

יצחק וקנין: אני חקלאי ואני אומר לכם רבותי, אני אאיר את עינכם.

יצחק וקנין: יש מקום לקומבינות גדולות מאוד.

יצחק כהן: זה לא יהיה.

יצחק וקנין: ייהרג ובל יעבור ואסביר למה: יש פה בעיה שמישהו החליט לעשות אוצר בית דין כללי על כל ישראל.

יצחק כהן: אוצר בית דין יהיה בית דין.

יצחק וקנין: חד וחלק.

יצחק וקנין: אוצר בית דין כשמו כן הוא.

יצחק וקנין: אני אשווק את האבוקדו שלי דרך "אגרקסקו" ואקבל רשת ביטחון.

יצחק וקנין: הפעם זה לא יעבוד על אף אחד.

יצחק כהן: רשת הביטחון שהממשלה הציבה באה לתת את הפיצוי, את הסובסידיה לחקלאי שמצא לו נזק בפער בין ההוצאות שלו בפועל לבין המכירות של אוצר בית דין.

יצחק כהן: זה לא יינתן לחקלאים שמכרו במחיר מלא, ואפילו 105% ויותר מזה ויקראו לעצמם לשם אוצר בית דין.

ראובן ריבלין: הואיל והריני לא כבן 70 שנה אלא בן 68, אני חי בארץ מאז שהרב קוק קבע את הדברים שהם לא לשומרי תרי"ג מצוות עם כוכבית אלא לאנשים שלא רוצים לאכול טריפה ואין להם מספיק כוחות אבל הם שומרי אמוני ישראל.

ראובן ריבלין: כל חיי אכלתי כשר ומאוד נחרדתי לדעת שהשנה יכול להיות שאוכל לא כשר, וזה דבר שלא מתקבל על דעתי.

ניסן סלומינסקי: אין כזה מושג.

ראובן ריבלין: ברוך השם, הגענו לאיזו שהיא הבנה ולפרשת דרכים שבשלה התכנסנו פה כי יתכן מאוד שכתוצאה משינוי העתים או באיזו שהיא רפורמה או רביזיה יצטרכו להיות שינויים ונבוא ונשאל את משרד החקלאות ואת כבוד השר, שאחראי לכל אותם עניינים שבין קודש וחול ומתערבבים אלה באלה למען עם ישראל ומדינת ישראל וכולי, אולי צריך לדרוש מהאוצר שיעדכן את הפיצוי?

ראובן ריבלין: אני רוצה להיות ברור ובטוח שכאשר אנחנו מדברים במושגים, המושגים שווים מבחינת הביצוע הממשלתי ולא מבחינת ההלכה, כי כל אחד באמונתו יחיה, ועל זה אין לי ויכוח.

ראובן ריבלין: לכן, אני קורא לכל חברי הכנסת, אם יש למישהו הערה לגבי הצהרתו הברורה של השר, שהיא הצהרה שאני לא מבין את משמעותה, יאמר זאת עתה.

יצחק כהן: אני אסביר: כפי שצבי אמר גם בעבר מספר פעמים, הסבסוד שהממשלה תיתן, רשת הביטחון שהממשלה תיתן לפער במחירים שבין המכירה של אוצר בית דין לבין ההוצאות בפועל, כי אוצר בין דין יש פה איסור סחורה.

יצחק כהן: הם לא יוכלו למכור את זה במחיר אז תמיד יהיו פערים.

יצחק כהן: ואם יהיו, 9 מיליון לצורך הענין הזה מניסיון של שמיטות קודמות.

ראובן ריבלין: ברור.

ראובן ריבלין: האם יש שינוי משנה קודמת?

יצחק כהן: ודאי שיש.

יצחק כהן: אבל מה, אני מודיע לפרוטוקול ולחברי הוועדה, לא יהיו פיקציות.

יעקב ליצמן: ברשותך, אדוני היושב ראש, שתי מלים: אני קצת נדהמתי ממה שאמר חבר הכנסת וקנין.

יעקב ליצמן: אני פשוט לא יודע על מה אתה מדבר.

יעקב ליצמן: בפרשת השבוע כתוב שלבן נתן ליעקב את לאה ואחר כך כתוב:

יעקב ליצמן: אני אתן לך גם את רחל מלא השבועה הזאת.

יעקב ליצמן: זה אומר שתבוא עד השמיטה הבאה ואתן לך את הילדים.

ניסן סלומינסקי: בגלל השמיטה יש היתר מכירה.

יעקב ליצמן: אני לא הבנתי בדיוק מה שאמרת, כי אני נגד פיקציות ואני לא חושב שרק אתה נגד זה אלא כולם.

יעקב ליצמן: מי שמשלם על פיקציות זה הציבור.

יצחק כהן: אני מזהה פיקציה באצטלה ממלכתית והיא לא תהיה.

ראובן ריבלין: אני מודיע פה שאינני עושה את עצמי תמים אלא איני מבין על מה מדובר.

ראובן ריבלין: מה מכוון השר או הממשלה כאשר היא אומרת - -

יעקב ליצמן: מה זה פיקציה?

ניסן סלומינסקי: הוא דיבר על שתי פיקציות: האחת זה מישהו שקורא לעצמו בית דין והוא לא בית דין וכן, מישהו שכביכול עושה את מה שצריכים לעשות באוצר בית דין והוא לא עושה.

ניסן סלומינסקי: על מי מדובר פה?

יצחק כהן: מה זה אוצר בית דין באופן חיובי.

צבי אלון: זה לא פלא שאנחנו מדברים על אוצר בית דין, כי לגבי שאר הסעיפים הדברים יותר ברורים.

צבי אלון: אני אשלים את מה שאמר השר: אנחנו למדנו שהסעיף הזה בא לעולם על סמך ניסיון שהיה בשנים קודמות.

צבי אלון: בדיעבד התברר שהאוצר בית דין שלקח על עצמו את המהלך, שאני לא צריך להסביר לרבותי פה מה המשמעות שלו, התברר בדיעבד שהכוונה שהיתה לאוצר בית דין לקחת את התוצרת, לתת לחקלאי כדי הוצאות הייצור שלו ולשווק את התוצרת, וחסרו לו מיליוני שקלים בשנות השמיטה הקודמות.

צבי אלון: לאוצר בית דין יש משימה, הוא לוקח את התוצרת, אומר לחקלאי: אתה כדי הוצאות הייצור שלך משתדל לכסות ומעביר את זה לצרכן.

צבי אלון: למפרע, הקציבה הממשלה 9 מיליון שקל לנושאים האלה.

ראובן ריבלין: על סמך הניסיון שהצטבר בשנים הקודמות.

צבי אלון: מה שהבנו, שהפעילות הזאת מתבצעת, ואולי את זה לא הוספת כבוד השר, לא דרך מערכות השיווק השגרתיות אלא יש מערכות מיוחדות שמטפלות בזה - -

יצחק כהן: יש שלושה מכונים שמטפלים בזה.

צבי אלון: כמה שיש, פנו אלינו יותר.

יעקב ליצמן: יש יותר.

צבי אלון: יש חמישה שפנו אלינו.

צבי אלון: מה שאנחנו נקפיד בצורה חיובית, שהתמורה שהגיעה מהשוק, מהצרכן, אותה אנחנו נבקר מול אוצרות הייצור שיש לנו את התחשיבים שלהם.

צבי אלון: אני מבין שהשר מעיר לנו פה וזו הדרך שאנחנו מתכוונים לעשות, לא להיקלע למצב שהשוק שילם את מה שמכסה את ההוצאות ומאיזה שהוא טעם שקבענו לעצמנו, נוסיף עוד כסף כל זה אלא רק במקרים יוצאי דופן.

ניסן סלומינסקי: זה בסדר, ודאי שכך צריך להיות.

ראובן ריבלין: אז אין לנו פה בעיה.

יצחק כהן: מישהו לימד אותי שמוטב שגם המובן מאליו יאמר.

ראובן ריבלין: המובן מאליו נאמר.

ראובן ריבלין: אני רוצה לראות עכשיו אם יש משהו שהוא לא מובן מאליו.

ראובן ריבלין: תגיד לי, מבין המכונים או המוסדות שנותנים את היתר אוצר בית דין, האם יש לנו בין המוסדות שביקשו היום כאלה שלא היו קיימים בשנים קודמות ומה ההבדל ביניהם?

צבי אלון: אני לא בקיא במי שהיה קודם.

ראובן ריבלין: אני יודע שיש אוצר בית דין לגבי היין.

ראובן ריבלין: אני יודע שיש אוצר בית דין לגבי הפרי...

צבי אלון: השאר זה כולו פירות.

ראובן ריבלין: יש היום אוצר בית דין, כפי שקראתי במסמכים שהעברתם אלי, שלא דן בפירות אלא הוא דן בבית דין.

ראובן ריבלין: זה הרבנות הראשית או ועדה מייעצת ליד הרבנות הראשית.

ראובן ריבלין: אני רוצה להבין, זה דבר יוצא דופן?

קריאות: לא היה בפעם הקודמת.

גרשון שליסל: קראו לזה אוצר בית דין של תנובה.

גרשון שליסל: זה היה אותו דבר.

ראובן ריבלין: אני רוצה להבין האם היצירה של הדבר היום שלא שייך לפרי, כי המרכז הוא הפרי, המומחים לפרי, ועכשיו יש לנו מוסד שהוא מוסד שבינו לבין חקלאות אין קשר.

ראובן ריבלין: אלה עוסקים ברוח ואלה עוסקים בירושלים של דמעלה ואלה עוסקים במחוברים לקרקע.

ראובן ריבלין: אני רוצה לדעת מה הדבר הזה והאם אדוני מכוון אליו?

משה גפני: אדוני היושב ראש, הערה לגבי השאלה שלך: המנגנון הזה לא היה בפעם הקודמת ויכול להיות שזהו מנגנון חדש.

משה גפני: כדי שלא תהיה טעות, והשר חס וחלילה אינו רוצה להטעות את חברי הוועדה, אבל לגבי הנושא של השמיטה, שנאמר קודם, ההודעה לציבור התפרסמה ב"הארץ" אבל לא ב"יתד נאמן" ו"המודיע".

יצחק כהן: מכיוון שלא דפדפת טוב, דפדף טוב ב"יתד" ותבוא ותתנצל, לא נורא.

משה גפני: רשום בפרוטוקול שההודעה הזאת היתה ב"הארץ" ולא ב"יתד נאמן" ולא ב"המודיע".

משה גפני: לפני שאמרתי ביקשתי ממישהו שיבדוק שוב.

יצחק כהן: מכיוון שיש פה חברי כנסת שדואגים לגופים פרטיים וזה אסור, אז תגיד לי באיזה עיתונים פרסמנו.

אפרים אנטמן: היתה לנו בעיה תקציבית שמשרד החקלאות עמד עליה מבחינת הפרסום ואכן, נתבקשנו על ידי השר לפרסם בכל העיתונים החרדיים אבל משום מה, משרד החקלאות צמצם אותנו בצמצום מאוד - -

יצחק כהן: לא אמרתם לי את זה.

אפרים אנטמן: יש פרסומים בקנה שאנחנו אמורים לפרסם.

אפרים אנטמן: עד היום פרסמנו בקו העיתונות הדתית, ב"גלובס", ב"הארץ".

יצחק כהן: לא אמרתם לי שזה לא מתבצע.

יצחק כהן: העברתם אלי רשימה שבתוכה היה גם "הצופה", גם "המודיע" ו"יתד נאמן".

יצחק כהן: זה לא בסדר.

יצחק כהן: אני מופתע כמוך, חבר הכסת גפני.

יעקב ליצמן: אני שוב אומר - -

יצחק כהן: אפרים, הם צודקים.

יצחק כהן: זה היה אמור להתפרסם בעיתונים החרדיים וגם ב"הצופה".

אפרים אנטמן: החוק לא מאפשר זאת.

אפרים אנטמן: החוק בתקציב לא מאפשר זאת.

אפרים אנטמן: תשאל את הסמנכ"ל והעוזר שלו מה עשו לי במשרד החקלאות.

ראובן ריבלין: נשאיר זאת לדיונים בממשלה עצמה.

ראובן ריבלין: אני הבנתי שהשר הופתע שזה לא היה בעיתונים.

ניסן סלומינסקי: לכן אנחנו דוחים את השמיטה בשנה כדי לאפשר את הפרסום.

ראובן ריבלין: לא.

ראובן ריבלין: אתם לא תתנו לי שום אפשרות ואני לא אתן לכם להפר את תורת ישראל.

יעקב ליצמן: אני רוצה להגן על השר.

יעקב ליצמן: השר היה מופתע והוא לא ידע ולכן אני מניח שלא יעלה על הדעת שיפרסמו את זה ב"גלובס" ו"הארץ".

קריאה: - - -

יעקב ליצמן: אני תמכתי בו.

יעקב ליצמן: אמרתי שאני משוכנע שהשר מופתע והוא יתקן את זה.

יעקב ליצמן: נגמר.

יצחק כהן: ב"הצופה" זה פורסם, בסך הכל יש פה תקלה בשניים שלושה עיתונים.

יעקב ליצמן: זה פורסם באופן מגמתי.

יעקב ליצמן: עכשיו אני אומר את זה: ברגע שאמרת ש"מקור ראשון" ו"הצופה", זה מגמתי.

יעקב ליצמן: אני לא חוזר בי.

יעקב ליצמן: דבר שני בנושא של אוצר בית דין: אני לא הבנתי מה שאיציק אמר ואני תומך בכל ליבי שאוצר בית דין יהיה פשוטו כמשמעו.

יעקב ליצמן: אני לא רוצה ביזנס וכל דבר שצריך להגיע, אין חולק על זה.

יעקב ליצמן: אבל אני רוצה לדעת את כל החלוקות שדיברו עליהן, ואני סוטה טיפה מהנושא.

יעקב ליצמן: אני מניח שזה היה על דעת כולם, האישורים וכולי.

יעקב ליצמן: זה כן פורסם?

יצחק כהן: כן.

יצחק כהן: אני צריך לבדוק את הענין הזה.

יעקב ליצמן: ישבתם על הקריטריונים ואישרתם לחלוקת כספים - -

ניסן סלומינסקי: לא אושר שום דבר.

יצחק וקנין: זה מהערות הציבור, זה עוד לא קריטריונים.

יצחק כהן: רשימת העיתונים שאני נתתי, ויש תקלה עם משרד החקלאות, כוללת את העיתונות החרדית שלה זה נוגע, קוראי "יתד נאמן", קוראי "המודיע" קוראי "יום ליום".

יצחק כהן: גם על פי החוק - -

יעקב ליצמן: מבחינת הנוהל הרגיל - -

ראובן ריבלין: אני חושב שפרשה זו תתוקן והיא הסתיימה.

ראובן ריבלין: אנחנו לא קבענו כל קריטריונים אלא קראנו לציבור לומר את דעתו ועדין לא שחררנו שום כסף.

ניסן סלומינסקי: גם לפי בקשה שלך וגם בגלל הנושא שהיה עם היתר מכירה, סירבנו לאשר משהו.

ראובן ריבלין: ולכן התכנסנו היום, לראות איך אנחנו ממשיכים.

ראובן ריבלין: האם כתוצאה מהדיון שהתקיים לגבי צביון שנת השמיטה בשמיטה זו, פנו אלי מאנשי ההתיישבות של - -

ניסן סלומינסקי: לפני כן, לגבי אוצר בית דין: אני רואה את ריכוז אוצרות בית דין שקיבלתי, יש כאן כאלה שיש להם, במספר 2 ו-4, פירוט של דברים ואני רואה שיש כאן שלושה שאין להם שום פירוט.

צבי אלון: כי עוד לא הגישו.

ניסן סלומינסקי: בסדר.

ניסן סלומינסקי: מספר 1 לא הגיש, מספר 3 ומספר 5 לא הגישו.

ניסן סלומינסקי: השאלה אם הם חייבים להגיש כדי לקבל?

צבי אלון: בטח.

ניסן סלומינסקי: כלומר, מה שקבעתם כאן הסך הכל לא רלוונטי - -

צבי אלון: יותר מזה:

צבי אלון: אנחנו עוסקים בפירות שכל מה שמסתובב היום בשוק הכל כשר חי חנטו לפני ראש השנה.

צבי אלון: לכן, כל ענין הפירות - -

יעקב ליצמן: מי שהיה לו אוצר בית דין לפני 3 שנים, לפני 14 שנה, בלי לדעת מה שאני מדבר, היה בסדר.

יעקב ליצמן: מי שלא היה – צריך לבדוק אם יהיה בסדר או לא.

צבי אלון: אתה צריך לברך על זה שמצטרפים נוספים.

ניסן סלומינסקי: הראשון היה לי קצת לא ברור אז ביקשתי שיבדקו בטלפון מה כוונה.

ניסן סלומינסקי: אני מבין, שהכוונה פה שהרבנים הראשיים ביקשו שיהיה אוצר בית דין לידם, הם לא מבקשים כסף על זה.

ניסן סלומינסקי: מדובר על זה שאם יש אדם שנתקע, חקלאי, שאין לו אוצר בית דין, הוא לא הלך דרך זה, תמיד יהיה לו למי לפנות ברבנות הראשית כדי לבצע את זה.

ניסן סלומינסקי: זה מה שהבנתי.

ראובן ריבלין: זה קמח ותורה.

ראובן ריבלין: אדם יפנה אליהם ויקבל את ההיתר ויצטרך את הפיצוי.

ניסן סלומינסקי: כן, זה מראש נועד למי שתקוע.

ניסן סלומינסקי: אין לו מראש "קהל אוהדים"...

ראובן ריבלין: אני משאיר את זה לפתחו של השר.

יצחק וקנין: אוצר בית דין, כמשמעו, זה מה שנמכר דרך מחסני השמיטה ולא בשוק הסיטונאי בתל אביב.

יצחק וקנין: אי אפשר להגיד לו אוצר בית דין.

גרשון שליסל: לא נכון, זה לא חד וחלק.

גרשון שליסל: אוצר בית דין, גם לפני 7 שנים עשו את זה קצת בירקות, זה בעיקר בפירות.

גרשון שליסל: יש קצת מהרבנים שמתירים לגבי גידולים שזרעו אותם בשישית, לעשות אוצר בית דין אבל דואגים בדיוק כמו אוצר בית דין של הפירות.

יצחק כהן: באיזה מחיר מוכרים את זה?

גרשון שליסל: במחיר שהוסכם מראש לפי סטטיסטיקה 3,4 שנים אחורה קובעים את המחיר.

גרשון שליסל: מה שקרה לפני 7 שנים הוא שתנובה הפסידה בשני גידולים, בגזר ותפ"א.

גרשון שליסל: אני מתכוון שהחקלאים ששיווקו דרך תנובה, אוצר בית דין גלאט ולא אוצר בית דין פיקציה.

ראובן ריבלין: זה היה לפני 7 שנים?

יצחק וקנין: אני מדבר על הפירות.

גרשון שליסל: התקנה פה היא לא רק לפירות אלא גם לגזר ותפוחי אדמה.

יצחק כהן: רגע, אתה אומר שפה הם לא יבקשו כסף?

ניסן סלומינסקי: אני לא יודע.

ניסן סלומינסקי: מה שהסבירו לי בשנייה ואני לא אחראי לזה, שיכול להיות שבסוף... אין לי מושג.

ניסן סלומינסקי: מה שהם רצו לעשות זה שאם יש אנשים שלא סגרו עם זה או עם זה או נתקעו, שיוכלו לפנות לרבנות, שזה כאילו בית דין, ואם הרבנות תאשר להם הם יעבדו דרכם.

ניסן סלומינסקי: אם מישהו לא הסתדר עם אוצר הארץ או אוצר קוממיות - -

ראובן ריבלין: חבר הכנסת סלומינסקי, אני רוצה לדעת האם יש כאן עוד דבר המצריך אותנו למקור תקציבי לגבי החלוקה שאנחנו מדברים?

ראובן ריבלין: אנחנו לא פוסקי הלכה.

ניסן סלומינסקי: צריך לבדוק אתם.

יצחק כהן: כשגיבשנו את התקציב לקחנו את הנתונים של השמיטה הקודמת.

יצחק כהן: מה שאתה אומר לי עכשיו, שאם יכנסו לתחום הזה, זאת אומרת שצבי ואני נצטרך לארגן 40 מיליארד שקל לפחות.

יצחק כהן: תשכחו מזה, זו לא היתה כוונת המחוקק.

יצחק כהן: אני ושר החקלאות לא נתייחס לנושא הזה.

ראובן ריבלין: נאמר ברור, שמעתי.

ראובן ריבלין: ומאידך, שהם יתחילו ללמוד.

ראובן ריבלין: אני רוצה להבין ממשרד החקלאות מה אתם היום צריכים מאתנו כדי להמשיך לפעול ומה הדברים שיתחדשו כשאתה מבקש לדווח לנו, כי אני שמעתי היום בקשה מהמגזר החקלאי, שתכף יעלה בפנינו, שאומר שההערכה שלו כתוצאה מהסדרים חדשים היא כזאת שיכול להיות שהוא יצטרך לקבל פיצוי נוסף.

דובי מילר: לא אמרתי פיצוי.

דובי מילר: קיבלנו בברכה את ההחלטה שיש 4 רבנים שקיבלו על עצמם לחתום והוסמכו על ידי הרבנות לחתום.

דובי מילר: בכדי שהרבנים האלה יוכלו לבצע את תפקידם, הם אומרים: אנחנו צריכים מערכת פיקוח כל שהיא.

דובי מילר: להערכתם, זה סדר גודל של בין מיליון ורבע למיליון וחצי שקל 4 מפקחים - -

צבי אלון: יש את זה בתקציב של הרבנות.

דובי מילר: אני אומר שמבקשים לוודא שבמסגרת התקציב של הרבנות אכן הרבנים האלה יוכלו למלא את תפקידם, אם יהיו להם מפקחים.

ראובן ריבלין: הרבנות תוקצבה בסכום כולל, בלי לפרט, ב-6 מיליון שקל.

ראובן ריבלין: הנושא לא נוגע לחקלאים אלא לבתי הדין.

ניסן סלומינסקי: אני רוצה להסביר את מה שהוא אומר:

ניסן סלומינסקי: הרבנות הראשית כבר מלפני כמעט שנה ומשהו התחילה להתארגן לקראת זה.

ניסן סלומינסקי: מאחר ועושים את זה הפעם אמיתי אמיתי, לא היתר מכירה, עבדו בכל הארץ, חילקו את זה לפי סוגים שונים של קרקעות כדי לעשות את המכירה כי קרקעות מינהל מקרקעי ישראל זה שיטה אחרת של מכירה וכולי.

ניסן סלומינסקי: הפעילו מערכת שלמה שבראשה עמד הרב ויצמן והרב אברהם יוסף והדבר הזה עלה כסף.

ניסן סלומינסקי: נקודה שנייה, מהרגע שנכנסו ארבעת הרבנים, הם אומרים בצדק: אנחנו לא חותמת גומי.

ניסן סלומינסקי: אנחנו צריכים לוודא שמגיעה סחורה והיא אכן הגיעה מאותם חקלאים שיש להם היתר מכירה והכל בוצע.

ניסן סלומינסקי: אני הבנתי, ה-6 מיליון, חלקו הגדול הלך להכנה לזה - -

יצחק כהן: לא, לא.

ניסן סלומינסקי: - - רגע.

ניסן סלומינסקי: ביקשו תוספת של עוד מיליון ומאתיים כדי להפעיל את המערכת הזאת.

ניסן סלומינסקי: צבי או מישהו מהאוצר צריך להגיד לי כמה יצא בפועל על מה שנעשה.

ראובן ריבלין: תודה רבה.

ראובן ריבלין: חבר הכנסת סלומינסקי, אני רוצה לראות אם הבנתי:

ראובן ריבלין: האם מה שאתה אומר, כאשר תוקצבה הרבנות ב-6 מיליון שקלים, היא לא לקחה בחשבון את העובדה שיתווספו 4 רבנים לצורך - -

ניסן סלומינסקי: היא לקחה בחשבון שכל רב ייתן את ההיתרים ולא יצטרכו להקים מערכת מקבילה.

ראובן ריבלין: אני רוצה לתרגם לשפה של בורים ועמי ארצות:

ראובן ריבלין: אתה אומר שכאשר תוקצב התקציב של שנת שמיטה והובא בפנינו בסך כולל של 103 מיליון שקלים, שמתוכם תוקצבה הרבנות באשר תוקצבה, כאשר מראש היא לא ידעה על הצורך הנוסף שיתווסף לה ולכן, יש צורך להוסיף להם מיליון שקלים.

ראובן ריבלין: השר אומר שהוא חושב שה-6 מיליון מספקים.

ראובן ריבלין: במידה ולא, אולי נבקש מהאוצר בשביל שנת שמיטה ושהגענו לחוף מבטחים שבו אני לא אוכל חלילה דבר שיוכרז כלא כשר, אנא אני בא?

ראובן ריבלין: אז אנחנו נדבר אם יהיה צורך אם האוצר, לגבי המיליון הזה.

ניסן סלומינסקי: יכול להיות שהאוצר יודע כבר כמה יצא על ההכנה?

גלית פלצור: אני לא בדיוק יודעת להגיד לך.

גלית פלצור: אני יכולה לברר.

דובי מילר: לדעתי, כמיליון וחצי עד עכשיו.

ראובן ריבלין: משרד החקלאות כבר עשה את כל החישובים שלו.

ראובן ריבלין: המשרד לענייני דתות עשה את כל החישובים.

ראובן ריבלין: נוצר איזה שהוא מצב, כתוצאה ממחלוקת שעלולה היתה ליצור שבר בעם, אם נמצא הפתרון יכול להיות שיצטרכו להוסיף לתקציב עוד מיליון שקל על מנת לבער את הרעה מן המערכת.

ראובן ריבלין: אם נצטרך, נפנה לאוצר.

ראובן ריבלין: זה הדבר האחרון שאנחנו צריכים להיות מודאגים ממנו.

ראובן ריבלין: אומר כבוד השר: אנחנו חושבים שה-6 מיליון יספיקו ולא, יביאו לפנינו, נראה ונבחן ואני אומר לך שאנחנו נלחץ על משרד האוצר אם יהיה צורך במצב שבו יצטרכו להוסיף כספים, נדאג לענין זה כדי שלא ימצא חסר איש.

ראובן ריבלין: אני בטוח שחבר הכנסת ליצמן, שבקיא וותיק בנושא היחסים בין הכנסת לאוצר, בשבתו על מקום זה במשך תקופה ארוכה, ינחה אותי איך לעשות זאת.

ראובן ריבלין: נוכל להסתדר.

ראובן ריבלין: צבי, תן לנו דיווח כדי שנוכל באווירה אופטימית לסיים א הישיבה.

צבי אלון: אמרתי בתחילת דבריי קודם, שלמרות שהוועדה החליטה בזמנו לעכב, אנחנו המשכנו לעבוד ומשמעותו, שעל פי ההנחיות פנינו לכל אלה שרצו לקבל מענקים על פי החלטת הממשלה במגזר הלא יהודי והיהודי, פנינו לאוצרות בית דין.

צבי אלון: מי שמנהל אוצרות בית דין, שיתכבד ויעדכן אותנו בנושא הזה.

צבי אלון: תכף אחזור למגדלי החיטה.

צבי אלון: אותו דבר לגבי משביתי משקים.

צבי אלון: כל מי שעל פי אמונתו מבקש להשבית את המשקים קיבל טפסים, נתן למשרד האזורי של משרד החקלאות את כל האינפורמציה הדרושה או שצריך להשלים אותה, והדברים התקדמו יפה מאוד.

צבי אלון: בחוברת הזאת יש עדכון על כל אחד מהסעיפים האלה.

צבי אלון: עכשיו אני אעבור על כל אחד מהם.

צבי אלון: לגבי משביתי משקים, ההערכה שלנו היתה על כמות מסוימת.

צבי אלון: בשנת השמיטה הקודמת היא היתה בסביבות ה-400 משביתי משקים.

צבי אלון: השנה הפניות קטנות יותרא.

צבי אלון: הבעיה שלנו, לצערנו, היא שהבדיקה של החומר מתנהלת הרבה יותר לאט מאשר רצינו.

צבי אלון: אני פניתי - -

ניסן סלומינסקי: מי ממלא את זה?

צבי אלון: החקלאי ממלא ומביא דיווח מלא על המשק שלו, על ההכנסות שלו למסר הכנסה.

צבי אלון: דברים מאוד מסודרים.

צבי אלון: לא יכול להגיד אדם שמגיע לו פיצוי כש-4 שנים אחורה אין במס הכנסה גרוש הכנסות וכדומה.

צבי אלון: הדברים האלה רוכזו באזורים ומתנהלים הרבה יותר לאט מאשר רצינו, כי גם לשר וגם אלינו פנו אנשים שכבר חודש חודשיים נותרו בלי הכנסות מהמשקים, ואנחנו מנסים למצוא קיצורי דרך מבחינה אדמיניסטרטיבית לעבור על אותם כמה מאות בקשות וחומר שיש בידינו, בכדי להתחיל לתת מקדמות או משהו כזה.

ראובן ריבלין: אדם שלא הצהיר, למשל בזמן המלחמה להבדיל אלף אלפי הבדלות, היו לנו בעלי בסטות בטבריה שאמרו למס הכנסה: למה שתטרידו אותנו ואנחנו נטריד אתכם, שלא יהיה קשר בינינו.

ראובן ריבלין: אנחנו לא דורשים מכם לבוא אלינו ואל תדרשו מאתנו לבוא אליכם.

ראובן ריבלין: והנה, קרה הדבר שבו קיבלו כל העם פיצויים.

ראובן ריבלין: באו הם ואמרו: למה יגרע חלקנו?

ראובן ריבלין: היו בירושלים שתי עדות, האחת כורדית והאחת פרסית, והיה אחד מאחינו בני העדה הפרסית שהגיע לתל אביב ולא נשאר עם כסף כי גנבו לו את הכסף.

ראובן ריבלין: הוא עמד בפני תחנת המוניות של החאפרים והיה בוכה, בוכה.

ראובן ריבלין: בא אליו אחד מהנהגים מאחינו הכורדים, שאל אותו: על מה תבכה אחי?

ראובן ריבלין: אמר לו: אני צריך להגיע לירושלים.

ראובן ריבלין: אמר לו: כנס לטקסי וניסע לירושלים.

ראובן ריבלין: אמר לו: אבל אין לי כסף.

ראובן ריבלין: נכמרו רחמיו ואמר לו כנס, שב.

ראובן ריבלין: ואז, כאשר התמלא הטקסי התחיל הנהג לנסוע ולבקש תשלום.

ראובן ריבלין: כל אחד שילם, ופתאום התחיל הפרסי לבכות.

ראובן ריבלין: שאל אותו הנהג הכורדי: ולמה תבכה עכשיו?

ראובן ריבלין: ענה לו: כולם מקבלים עודף.

ראובן ריבלין: באו אלי האנשים מטבריה וישבו פה ואמרו שהם רוצים פיצוי כמו כולם.

ראובן ריבלין: איך קורה עכשיו הדבר הזה?

יצחק וקנין: אתה צריך להוכיח שגידלת וכל חקלאי הוא עצמאי ויש לו חשבון במס הכנסה.

ראובן ריבלין: זכה עם ישראל שאתם נוהגים כבית הלל.

צבי אלון: לגבי משביתי משקים, נשמע מנציגת האוצר, ואני מקווה שנספיק לפצות עוד במהלך נובמבר, דצמבר.

יצחק כהן: תעשו מסלול ירוק.

ראובן ריבלין: התקציב כולו מבוצע על ידך?

צבי אלון: אני אומר שלקבל מקדמה מבלי שהתחילו להסתכל על הניירות, הסיכוי אצל חשב משרד החקלאות הוא לא גדול.

יצחק כהן: תנו לו מקדמה ואם יהיו תקלות.

יצחק כהן: ..

צבי אלון: לענין החיטה: השם עוזר לנו ומחירי החיטה גבוהים מאוד בעולם.

צבי אלון: אנחנו לא צפויים לשלם פיצויים.

צבי אלון: יש לנו הערכה של מיליון שקל לשנה הזאת לכל אותם חקלאים שעשו זריעה מוקדמת, ויש הערכה של פיצוי כדי מיליון שקל מתוך 17.5, כי רובה ככולה של התבואה תהיה במחירים שיספקו את החקלאי הישראלי ולא נצטרך לפצות אותו בשום דבר.

צבי אלון: הכנתי לכם חומר לגבי הנושא של מינהלת ההשקעות.

צבי אלון: לא פנו רבים גם במגזר היהודי וגם במגזר הלא יהודי.

צבי אלון: מדובר על השקעות בעמוד הראשון, יש פה 16 מליון שקל, וזה יהיה פחות לפי הערכתנו.

ניסן סלומינסקי: יש 5 מיליון ו-11 מיליון.

ניסן סלומינסקי: הם לא יכולים לזרום לכיוון אחד.

צבי אלון: אף אחד מהם לא זורם וזה מה שכתוב פה.

ניסן סלומינסקי: שמעתי שהקימו כל מיני חממות בכל מיני מקומות.

צבי אלון: הסעיף הבא לגבי איסום ירקות.

צבי אלון: הקצבנו סכומים של לאסם משישית לשביעית גם פה.

צבי אלון: שוב, חלק מסיבות טובות, הגזר הלך לייצוא במחירים מאוד גבוהים ולכן אנחנו - -

ראובן ריבלין: אני שואל שאלה לגבי משביתי משקים, אני מבין שמשרד החקלאות פועל.

ראובן ריבלין: ..

ראובן ריבלין: האם יש לכם איזו הערכה שחלילה יהיה לנו חסר תקציבי?

צבי אלון: לא נראה כך.

ראובן ריבלין: כמה יש לך ברזרבה?

צבי אלון: אין לי רזרבה.

צבי אלון: העברה מסעיף לסעיף זו הרזרבה.

ראובן ריבלין: העברה מסעיף לסעיף זה כשיש מה להעביר מסעיף אחד לשני.

ראובן ריבלין: בתי צריכה במגזר הלא יהודי, דיברנו על זה.

ראובן ריבלין: מה זה תמיכה במוסדות לימוד?

צבי אלון: אחזור לזה תכף.

צבי אלון: משתלות עצי פרי, אין לנו עוד הערכה כי זה דברים יותר מאוחרים.

צבי אלון: איסום יהיה פחות מ-4.

צבי אלון: אנחנו הכנו סכום של כסף לאסם גזר, תפוחי אדמה ובצל משישית לשביעית מספר חודשים אבל שוב, הכמויות נמוכות יותר.

צבי אלון: להוציא בינואר פברואר.

צבי אלון: על הרבנות הראשית דיברנו, אז נחזור ללימודים.

צבי אלון: בלימודים אנחנו בעיקר בהובלת המשרד לשירותי דת, מוכנים פה הסכומים והכנו את הקריטריונים.

יצחק כהן: אני כבר מודיע שזה לא יספיק אז נעביר מסעיף לסעיף.

ניסן סלומינסקי: אתה יכול להסביר את הליבה של הדבר?

ראובן ריבלין: זה ישר לחקלאים.

ניסן סלומינסקי: השאלה אם זה מישהו שמשבית את המשק לגמרי?

צבי אלון: לא.

צבי אלון: לשומרי שביעית יש זכות להצטרף ללימודים ולקבל תמיכה עבור זה.

קריאה: כל החקלאים שומרי שביעית.

ראובן ריבלין: יש חקלאים ששומרים קלה כחמורה ואז הם אומרים: בשנה שאני שובתם מעבודה - -

צבי אלון: הרחבנו את זה.

ניסן סלומינסקי: זה כל החקלאים כולם, לא חשוב באיזו שיטה הם עובדים.

ניסן סלומינסקי: הם צריכים כל היום ללמוד?

ראובן ריבלין: החקלאים הם בעדיפות ראשונה.

ניסן סלומינסקי: הם צריכים 4 שעות ביום ללמוד?

ראובן ריבלין: אני מקווה שאין פה פיקציות ואני לא רוצה להיכנס לדבר הזה.

ראובן ריבלין: למה למוסדות לימוד זה 7 מיליון?

ראובן ריבלין: אני מוכן כל יום לדבר בדיני שמיטה.

יצחק וקנין: רבותי, אני אסביר את זה.

יצחק וקנין: זה דבר לא פשוט לאסוף 10 או 15 חקלאים ביחד במושבים - -

ראובן ריבלין: על החקלאים אין ויכוח.

יצחק וקנין: זה רק חקלאים.

יצחק וקנין: חקלאים בלבד.

צבי אלון: אדוני היושב ראש, אנחנו שמנו את העקרונות האלה להערות הציבור.

צבי אלון: יש לנו את הזמן, עוד לא סיימנו לקבל אותם, אבל העירו לנו שהנושא של יום יום 4 שעות הוא קשה מדי לכלל ציבור החקלאים ויש פניה לאפשר לימודים באותה שנה, אבל עם גמישות מסוימת.

יצחק וקנין: כולל שמיטה זה כולל שמיטה.

יצחק וקנין: מי שרוצה, זו הדרך.

יצחק וקנין: אין דרך אחרת.

יצחק וקנין: מאחר ובמשך כל השנים זה התבצע בצורה של 4 שעות לימוד של 45 דקות כפול 4, ניסו לעשות כל מיני וריאציות אחרות.

יצחק וקנין: אי אפשר לשנות את זה כי אז זה לא כולל שמיטה.

יצחק וקנין: שישב ללמוד ולא יקבל כסף.

יצחק וקנין: אני אתן דוגמה טובה: תבוא ביקורת לבקר שהכולל הזה פועל, ויהיו ביקורות.

יצחק וקנין: אז אם נלך לשיטה אחרת שנקבע זמנים, גמיש, יגידו לא, למדנו בבוקר, לא, למדנו בערב וכולי.

ראובן ריבלין: ליצמן ואני יכולים להקים מכון ללימוד היום.

ראובן ריבלין: נגיד שאני אומר לך שאני עומד בכל הקריטריונים, אני יכול להקים מכון לימוד?

יצחק וקנין: אם אתה חקלאי ואתה גר במושב ועל פי הקריטריונים את מתאים, אם אתה חקלאי שגר במושב או קיבוץ.

ראובן ריבלין: חקלאי שעוסק בחקלאות.

ראובן ריבלין: אלה אנשים שנמצאים במסגרת הקריטריון לקבל את הדבר הזה.

ניסן סלומינסקי: אני לא מדבר על חאפרים.

ניסן סלומינסקי: נניח ישיבת הקיבוץ הדתי, ישיבה מסודרת, מאורגנת, תחת פיקוח, היא לוקחת את זה ברצינות והיא רוצה לארגן.

ניסן סלומינסקי: היא מביאה אנשים ממרחקים.

ניסן סלומינסקי: להביא נניח את הקיבוצניקים מעלומים שיבואו או מהעמק, רק הנסיעות ייקחו את כל ה-4 שעות.

ניסן סלומינסקי: זה טירוף כל יום להזיז אותם ממרחקים, כי לא מדובר באותו קיבוץ.

ניסן סלומינסקי: לכן, הם רוצים לרכז את זה ולעשות סמינריון.

ניסן סלומינסקי: במקום שכל יום יבוא ל-4 שעות.

ניסן סלומינסקי: ..

יצחק כהן: יש סעיף של כנסים.

ניסן סלומינסקי: אותו אחד יבוא לשבועיים, יהיה במקום, ילון בו - -

יצחק כהן: יש סעיפי ימי עיון.

ניסן סלומינסקי: אני מדבר על מקומות מוכרים, ברי פיקוח, שרוצים לארגן לחקלאים ברצינות - -

ראובן ריבלין: ניסן, אל תשים מכשול ואל תפרוץ פרצה שאחר כך יוכלו להשתמש בה.

ראובן ריבלין: הכסף שמכוון ללימוד הוא בעיקרון מכוון לאותם אנשים אשר מקיימים את השמיטה והם בטלים מעבודה, כי כך צוותה התורה ואומרים שבאותה שנה, כדי שלא ילכו בטל, נותנים להם אפשרות ללמוד.

ניסן סלומינסקי: זה כבר מזמן לא התקנה הזאת.

ראובן ריבלין: שמעתי.

ראובן ריבלין: עכשיו אומרים שמדברים בכסף שצריך להיות למטרת לימוד.

ראובן ריבלין: כן עובדים או לא, הם לא יוכלו ללמוד ומה הם יעשו בשאר הימים?

ראובן ריבלין: כעת מרכזים את הלימודים.

ראובן ריבלין: אני אבוא כי אני מתכוון להתמודד אצל אחד הרבנים להיות בסיעת דגל התורה - -

יצחק וקנין: יבוא החקלאי פעם בשבוע ויעשה יום מרוכז ונגמר הסיפור.

יצחק וקנין: לא תהיה לך בקרה על אותו כולל איך הוא עובד.

יצחק וקנין: אין שום בקרה על אותו כולל אם הוא פועל.

ניסן סלומינסקי: אני מדבר על גוף שיש עליו בקרה יותר מכל הגופים שלומדים 4 שעות.

ניסן סלומינסקי: איזה בקרה יש לך על כולל שיעשו באיזה מושב?

ניסן סלומינסקי: אם מדובר על גוף כמו הקיבוץ הדתי תחת ביקורת ואתה יכול לבדוק.

יצחק כהן: זה לא יהיה.

יצחק כהן: אתה רוצה ימי עיון, תגיד ימי עיון.

יצחק כהן: בכולל יושבים ולומדים 4 שעות ביום.

יצחק כהן: אתה מדבר על ימי עיון ויש תקציב לזה.

ניסן סלומינסקי: אני מדבר אתך על ישיבת הקיבוץ הדתי.

ראובן ריבלין: אני לא רוצה שיעשו את זה.

ניסן סלומינסקי: כאן מדובר בגוף ארצי מכובד שלא ירצה להסתבך עם החוק בגלל כאלה דברים.

ראובן ריבלין: אני מכבד את הקיבוץ הדתי ואומר בהזדמנות חגיגית זאת - -

יצחק כהן: תפתחו כוללים בקיבוצים ואנחנו נכבד את זה.

ראובן ריבלין: חבר הכנסת סלומינסקי, לא תישאר פרוטה כי יהפכו את זה למשהו עקום.

ראובן ריבלין: יש כנסים, יש ימי עיון ודברים כאלה, אבל לומר שאת הרעיון המרכזי שבו חקלאי שמושבת ילמד תורה - -

צבי אלון: הוא לא מושבת.

ראובן ריבלין: מושבת עקב שמיטה.

יצחק וקנין: התקנות והקריטריונים כמעט זהות במאה אחוז לקריטריונים של כל השנים.

צבי אלון: אדוני היושב ראש, אנחנו פרסמנו את מה שכתוב פה להערות הציבור.

צבי אלון: אלה נושאים שנוסחו על ידי אנשי המקצוע של הרשות לשירותי דת ומשרד המשפטים.

צבי אלון: אני חושב שראוי שההערות שחבר הכנסת סלומינסקי הציג מתייחסות לזה שהלימודים עומדים בפני כל מי ששומר שביעית, ואני מעיר לך, לאו דווקא משבית משק.

צבי אלון: אני חושב שחברי הכנסת המלומדים, החרדים, שומרי המצוות, צריכים להתברך בזה שאנחנו עשינו שיכולים ללמוד גם כאלה שלא הלכו להשבתת משקים אלא גם עושים אוצר בית דין.

צבי אלון: הם העירו לנו, כמשרד החקלאות, וזה יגיע גם לשר הדתות, שאנשים שממשיכים לעבוד 10 שעות במשק על פי אוצר בית דין או על פי היתר המכירה, יש להם בעיה ללכת כל יום 4 שעות ללמוד.

צבי אלון: אני מציע לשמור את ההערה הזאת.

צבי אלון: שר הדתות יתייחס לזה ואני מניח שגם משרד המשפטים יתייחס לזה.

ראובן ריבלין: סלומינסקי צודק ששונו הקריטריונים.

ראובן ריבלין: אני לא הייתי משנה אותם.

ניסן סלומינסקי: זה שונה מזמן.

יצחק וקנין: אני חייב להגיד את הדברים בצורה ברורה: כל השנים, במשך כל השמיטות, גם חקלאי שהשבית וגם חקלאי שהמשיך לעבד יכול היה ללכת לכולל שמיטה באותם קריטריונים של 5 ימים בשבוע, 4 שעות שהן 45 דקות.

יצחק וקנין: זה אותו קריטריון, לא שונה ולא השתנה.

יצחק וקנין: כך שמה שאתה מדבר זה במסגרת אחרת לגמרי, שפעם בשבוע או פעם בחודש יעשו שלושה ימים מרוכזים וילמדו בהם, ועל פי זה תגיד שזה כולל שמיטה.

יצחק וקנין: אז אם אלה הכוונות שלך, זה לא מה שהיה כל השנים.

יצחק וקנין: ההפך, בנושא הספציפי שאנחנו מדברים עליו לא שונה כהוא זה הקריטריון.

יצחק וקנין: ההפך, היה ויכוח אם יהיו 10 או 15 כוללים.

משה גפני: אדוני היושב ראש, לפי התפיסה שלך את נושא השמיטה עושה רושם שגם הרב ליצמן וגם אני נרצה להעביר אותך ליהדות התורה.

משה גפני: המטרה המרכזית בנושא של תקציב השמיטה לפני כל דבר אחר זה הנושא של החקלאים שמשביתים את הקרקע.

משה גפני: זה עומד בפני כל דבר אחר.

משה גפני: זה הנושא לפני הכוללים ולפני הכל.

משה גפני: על זה מדינת ישראל במשך הרבה שמיטות אומרת:

משה גפני: אנחנו מאפשרים להם ומפצים אותם.

משה גפני: ואז נוצרה הדילמה מה עושים החקלאים שמשביתים את הקרקע.

משה גפני: יבואו כאלה ויגידו שהם רוצים ללמוד אומנות.

משה גפני: הוא לא יכול ללמוד בכולל.

משה גפני: למה?

משה גפני: כי הקריטריון לפתוח כולל, אתה חייב לפתוח כולל קבוע, אתה לא יכול לפתוח לשנה כי לא יתנו לך.

משה גפני: אתה לא יכול לעשות כולל שלומדים שם 4 שעות.

משה גפני: בכולל רגיל צריך ללמוד 45 שעות שבועיות.

משה גפני: אין מציאות כזאת שחקלאי ישתלב בכולל רגיל מכיוון שהקריטריונים שנוסחו על ידי פקיד במשרד המשפטים בעבר הם כאלה שאין שום מציאות בעולם שזה יקרה.

ראובן ריבלין: יש פתרון לזה.

משה גפני: רגע.

משה גפני: ואז, באו ואמרו שאנחנו בשנת השמיטה עושים קריטריונים מיוחדים לחקלאים שמשביתים את הקרקע, שבהם לומדים מספר שעות אחר וזה לא מוגבל בכולל של קבע, כי כשמסתיימת שנת השמיטה החקלאי חזור לעבודתו בחקלאות.

משה גפני: ואז אמרו: אבל יש חקלאים שעושים דברים אחרים, עושים להם ימי עיון, כנסים ודברים מהסוג הזה.

משה גפני: אני מעריך שיהיה קשה מאוד להוציא את הכסף הזה כמו בשמיטות קודמות.

משה גפני: זה לא קריטריון קבוע ואתה יודע בדיוק את התהליך.

משה גפני: מדובר על דבר זמני.

משה גפני: אנחנו כבר נמצאים בחודש כסלו - -

יצחק וקנין: כשהכוללים כבר פועלים.

משה גפני: - - כאשר השמיטה החלה בראש השנה.

משה גפני: הוצאת הכסף פה קשה.

משה גפני: אני מבין את חבר הכנסת סלומינסקי, שרוצה לסייע לחקלאים שכן מעבדים את האדמות אבל רוצים גם ללמוד על השמיטה.

משה גפני: גם חקלאי שמעבד את האדמה בניגוד למה שהתורה אומרת, רוצה שתהיה לו רוחניות בשנת השמיטה והוא רוצה גם ללמוד.

ניסן סלומינסקי: אתה לא שם לב למה שהוא אומר לך.

ניסן סלומינסקי: הוא תוקע את הסכין ואחר כך מנסה ללטף.

משה גפני: אדוני היושב ראש, אני מבקש שאף אחד לא יפרש את הדברים שלי, שלא כמו שאמרתי אותם בדיוק.

ניסן סלומינסקי: יש אנשים שעוברים על איסור תורה.

משה גפני: בסך הכל דיברתי על כסף.

ראובן ריבלין: הרי אנחנו בוועדת הכספים.

ראובן ריבלין: ..

משה גפני: אני מסכם ואומר משפט סיום: הנושא של הכוללים של השמיטה, ישבו וחשבו כבר בשמיטות קודמות, מה עושים החקלאים שלא מעבדים את אדמתם.

משה גפני: עבור זה הוקמו הכוללים של שנת השמיטה.

משה גפני: בא חבר הכנסת ניסן סלומינסקי, ואני מסכים אתו, ואומר שיש חקלאים שמעבדים את האדמה בשמיטה אבל הם גם רוצים רוחניות.

ניסן סלומינסקי: לא אני אומר את זה, זה הקריטריונים אומרים.

ניסן סלומינסקי: זה לא קשור אלי.

בסדר, אני לא חולק על הקריטריונים.

ואז באים החקלאים ואומרים: נכון אנחנו מעבדים את האדמה בשנת השמיטה אבל אנחנו גם רוצים רוחניות ללמוד.

אז זה לא הכוללים.

יצחק כהן: התרנו את זה.

משה גפני: אדוני השר, אני לא חולק עליך.

משה גפני: אני לא מדבר נגד אף אחד.

משה גפני: ולכן, אני סבור שאכן צריך להגביר בקרב החקלאים את הלימוד בשנת השמיטה.

משה גפני: אני מוכן ללמד שם בהתנדבות.

משה גפני: אני מוכן להסביר להם את מצוות השמיטה כהלכתה ואני מוכן לעשות את זה בהתנדבות.

משה גפני: הייתי ראש כולל הרבה שנים.

ראובן ריבלין: תיזהר כדי שלא יאמרו אח"כ שמה שאמרת זה מה שאמרת.

משה גפני: אני שייך לכל עם ישראל.

ראובן ריבלין: רבותי, אנחנו מודים לכם.

צבי אלון: אני חושב שחשוב שמשרד האוצר יעדכן אותנו.

גלית פלצור: רציתי לעדכן מה התקציבים שכבר תוקצבו, אני לא יודעת כמה בוטל.

גלית פלצור: אני מבינה ממשרד החקלאות שחלק מהתקציב שתוקצב לא יצא השנה ולכן מעבירים את זה לסעיף אחר שעוד יש סיכוי שיוציאו.

יעקב ליצמן: האם זה אומר שעד יוני לא תמצאו כסף?

יצחק כהן: לא.

גלית פלצור: בשנה הבאה, בבסיס התקציב של 2008 יהיה 61.8 מיליון, שזה אמור להספיק עד יוני.

גלית פלצור: אנחנו חושבים שלפחות חלק מהתקציב - -

יצחק כהן: סליחה, במשרד החקלאות חייבתם את התקציב?

יעקב ליצמן: עוד לא, זה בסוף השנה.

גלית פלצור: זה יחויב.

יצחק וקנין: בשנת 2007 גם אם חלקם לא ינוצלו, בבסיס התקציב יש לך שישים ומשהו מיליון.

יעקב ליצמן: אדוני, שאלתי האם הכסף הזה של 40 מיליון שקל לא יצא עד סוף השנה, כי אפשר לשחרר רק ביוני.

יעקב ליצמן: שאלתי האם מספיק להם כסף עד יוני שה-40 מיליון שקל האלה לא יחסרו להם.

יעקב ליצמן: שאלה פשוטה בלי פוליטיקה.

גלית פלצור: כן, אבל הייתי רוצה לתקן שעד עכשיו תוקצבו רק 21 וחצי מיליון ולא 40.

גלית פלצור: אנחנו עשינו הערכה עם משרד החקלאות שכנראה חלק מהתקציב יועבר רק ב-2009.

גלית פלצור: אם זה מענין אתכם - -

משה גפני: אז מה שתוקצב זה 21 מיליון השנה ו-60 מיליון ב-2008.

משה גפני: זאת אומרת, ביחד תוקצבו בסביבות 80 מיליון.

גלית פלצור: 83 מיליון, כאשר יש בנוסף לזה 12 מיליון הרשאה להתחייב לממן את ההשקעות.

ראובן ריבלין: הבקשה של סלומינקי, שבאה כתוצאה מהשינוי במערכת הפיקוח על הנושא של אוצר בית דין, היתר מכירה, יועמדו מיליון שקל אפשריים לרשות השר בנוסף ל-6 מיליון - -

יצחק כהן: אין צורך.

ניסן סלומינסקי: למפקחים.

ניסן סלומינסקי: חלק הלך כבר.

ניסן סלומינסקי: החתימו 90% מהחקלאים.

ניסן סלומינסקי: עבדו צוותים שלמים על הנושא.

ראובן ריבלין: אני מבקש להעביר את זה במידה ויהיה צורך.

ראובן ריבלין: אני מודה לכולם.

ראובן ריבלין: הישיבה נעולה.